**FAKULTET ISLAMSKIH NAUKA UNIVERZITETA U SARAJEVU**

**KONKURS za upis studenata u prvu godinu prvog ciklusa studija u studijskoj 2019./2020. godini na Fakultetu islamskih nauka Univerziteta u Sarajevu**

**PRVI UPISNI ROK**

**Plan upisa za akademsku 2019./2020. god.**

|  |  |  |  |  |  |  |  |
| --- | --- | --- | --- | --- | --- | --- | --- |
| **STUDIJSKI PROGRAM** | **Predviđeno trajanje prvog ciklusa studija, godine i (E)CTS** | **BROJ STUDENATA** | | | | | |
| **Redovni studij- troškove studija snosi osnivač** | **Redovni studij- troškove studija snose sami studenti** | **Vanredni studij** | **DL stu-dij** | **Strani držav-ljani** | **Ukupno** |
| Islamska teologija | VIII semestara  240 ECTS | 20 | 10 | 10 | - | 10 | 50 |
| Islamska vjeronauka i religijska pedagogija | VIII semestara  240 ECTS | 15 | 5 | 5 | - | 5 | 30 |
| Program za imame, hatibe i muallime | VI semestara  180 ECTS | 10 | 10 | 10 | - | 5 | 35 |

**Posebni uvjeti**

1. *Studijski program Islamska teologija*i *Studijski program**Islamska vjeronauka i religijska pedagogija*: završena medresa ili druga četverogodišnja srednja škola s odličnim ili vrlo dobrim uspjehom;
2. *Studijski program za imame, hatibe i muallime*: završena medresa s odličnim ili vrlo dobrim uspjehom.

**Rangiranje**

Rangiranje kandidata i prijem studenata u prvu godinu prvog ciklusa studija vršit će se u skladu s "Odlukom o kriterijima i mjerilima za utvrđivanje redoslijeda prijema kandidata za upis u prvu godinu prvog ciklusa i integriranog studija (prvog i drugog ciklusa) na Univerzitetu u Sarajevu u studijskoj 2019./2020. godini", a na osnovu sljedećih kriterija:

1. ***Studijski program Islamska teologija***

1. Općeg uspjeha iz sva četiri razreda srednje škole (maks. 20 bodova),

2. Ostvarene prosječne ocjene iz sljedećih predmeta u srednjoj školi (maks. 80 bodova):

* Maternji jezik
* Kiraet
* Tefsir
* Hadis
* Akaid
* Fikh
* Ahlak
* Historija islama
* Arapski jezik

1. Rezultata ostvarenih na takmičenjima učenika srednjih škola iz predmeta relevantnih za studij,
2. Odličan (5,00) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja (5 bodova),
3. Hifz cijelog Kur'ana (5 bodova).
4. ***Studijski program Islamska vjeronauka i religijska pedagogija***
5. Općeg uspjeha iz sva četiri razreda srednje škole (maks. 80 bodova),
6. Ostvarene prosječne ocjene iz sljedećih predmeta u srednjoj školi (maks. 20 bodova):
   * Maternji jezik
   * Vjeronauka / Ahlak
   * Historija
7. Rezultata ostvarenih na takmičenjima učenika srednjih škola iz predmeta relevantnih za studij,
8. Odličan (5,00) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja (5 bodova),
9. Hifz cijelog Kur'ana (5 bodova).
10. ***Studijski program za imame, hatibe i muallime***
11. Općeg uspjeha iz sva četiri razreda srednje škole (maks. 20 bodova),
12. Ostvarene prosječne ocjene iz sljedećih predmeta u srednjoj školi (maks. 80 bodova):

* Maternji jezik
* Kiraet
* Tefsir
* Hadis
* Akaid
* Fikh
* Ahlak
* Historija islama
* Arapski jezik

1. Rezultata ostvarenih na takmičenjima učenika srednjih škola iz predmeta relevantnih za studij,
2. Odličan (5,00) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja (5 bodova),
3. Hifz cijelog Kur'ana (5 bodova).

**Za prijavu na konkurs za upis u prvu godinu prvog ciklusa studija kandidat je dužan predati sljedeće dokumente:**

* popunjen prijavni list za konkurs (preuzima se na web stranici ili lično na Fakultetu),
* originalna svjedočanstva ili ovjerene kopije o završenim razredima srednje škole završene u Bosni i Hercegovini u četverogodišnjem trajanju, odnosno odgovarajuće dokumente nakon izvršene ekvivalencije za kandidate koji srednju školu nisu završili u Bosni i Hercegovini (ukoliko su dokumenti u postupku ekvivalencije, prilažu se prevedeni i od sudskog tumača ovjereni dokumenti),
* originalnu diplomu ili ovjerenu kopiju o završenoj srednjoj školi,
* izvod iz matične knjige rođenih,
* uvjerenje o državljanstvu,
* kopija lične karte,
* druge relevantne dokumente (potvrde o pripadnosti porodici šehida/poginulog borca, dijete RVI, dijete borca branitelja BiH, dijete dobitnika ratnog vojnog priznanja, dijete bez oba roditelja...).

**Prijave se mogu predati lično svakim radnim danom od 9.00 do 16.00 sati u studentsku službu Fakulteta islamskih nauka ili poslati poštom na adresu: Fakultet islamskih nauka, Ćemerlina 54, Sarajevo sa naznakom Konkurs za upis.**

**Konkurs za upis studenata traje od 7. juna do 5. jula 2019. godine do 15.00 sati.**

Prijave podnesene poslije utvrđenog roka, nepotpune prijave i prijave koje ne ispunjavaju uvjete konkursa neće se uzimati u razmatranje.

**VAŽNA NAPOMENA**: *Upozoravaju se kandidati ukoliko predaju originalne dokumente (svjedočanstva, diplome, izvod iz matične knjige rođenih...) da izvrše njihovo kopiranje i ovjeru, jer će podizanje originalnih dokumenata na revers biti omogućeno tek nakon usvajanja konačne rang liste i upisa*.

**U roku od sedam radnih dana od dana objave konačne rang-liste kandidat koji je ostvario pravo na upis obavezan je dostaviti originalne dokumente i izvršiti upis; u suprotnom smatra se da je odustao od upisa na studijski program za koji je aplicirao, a pravo upisa stiče sljedeći kandidat sa konačne rang-liste koji je ispunio uvjete za upis u statusu u kojem je aplicirao, do popunjavanja odobrene kvote.**

**Nakon isteka roka od sedam radnih dana od objave, Fakultet objavljuje revidiranu konačnu rang-listu (nakon sravnjenja stanja odustalih/upisanih/pomjerenih na listi) u roku od dva dana, a pravo upisa u narednih pet dana stiču sljedeći kandidati sa revidirane konačne rang-liste koji su ispunili uvjete za upis u statusu u kojem su aplicirali.**

***Kandidati koji nisu primljeni moći će preuzeti dokumentaciju do 29.07.2019. do 15 sati ili nakon 26.08.2019. godine.***

**Plan aktivnosti**

* Objava Preliminarne rang-liste: 08.07.2019. god. u 16.00 sati.
* Žalbeni rok: 08. 07. - 11.07.2019. god. do 16 sati.
* Objava Konačne rang-liste: 12.07.2019. god. u 16.00 sati.
* Upis primljenih kandidata do 23.07.2019. god. do 12 sati.
* Objava revidirane konačne rang-liste 23.07.2019. god. u 16 sati.
* Upis kandidata sa revidirane konačne rang liste do 29.07.2019. god. do 15 sati

**Cijena studija**

* Redovni studij: 100,00 KM/jedna godina
* Redovan-samofinansirajući studij: 1.200,00 KM/jedna godina
* Vanredan studij: 900,00 KM/jedna godina

Redovni i redovni samofinansirajući studenti iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja koji prvi put upisuju prvu ili odgovarajuću godinu studija oslobođeni su plaćanja troškova upisnine i školarine.